Document ID: /fineweb-2-swissfilter-quality_10-filterrobots/filtered/05602.jsonl.gz/25

Hauptmenü:
KURBAN
Još samo nekoliko nedelja imat ćemo priliku in ša Allah dočekati Kurban Bajram, muslimanski blagdan. Tim povodom će HDR ove godine organizovati akciju „Kurban“ gdje će HDR izvršiti uslugu da se kurbani nabave – kupe.
HDR smatra da se kurbani trebaju obezbjediti – kupiti u našem rodnom kraju od naših stočara - čuvara stada, te da se isti u rodnom kraju i podjele onima koji su u potrebi. A sve što od njihovih potreba pretekne podjelit ćemo u susjednim selima.
Osnovni cilj akcije je izvršavanje islamske obaveze zato što je kurban Vadžib – drugostepena obaveza za svakog Muslimana I Muslimanku koji su u mogućnosti,
Ovogodišnja cijena kurbana iznosi 150 Eura. Vaše kurbane možete uplatiti sve do dana 26.Septembra 2014 godine
Podjela kurbanskog mesa
Većina učenjaka smatra da je lijepo i pohvalno, a ne obavezno, ostaviti dio kurbanskog mesa za jelo, a dio podijeliti siromasima. Neki učenjaci to smatraju vadžibom (obavezom), pozivajući se na ajet koji je došao u imperativnoj formi ''jedite'' i ''nahranite siromaha''. Ispravno je da ova naredba nije stroga nego da podstiče na nešto što je pohvlano i lijepo. Tome ide u prilog Poslanikova, sallallahu alejhi ve sellem, naredba ashabima da jedu kurbansko meso, nahrane njime siromahe i da dio pohrane. (Muslim, 1971.).
Kurban koji se zakolje za zive prije Bajramskog namaza se ubraja u dobrovoljni kurban – sadaka, a dok kurban koji se zakolje u danima kurbana je propisani vadzib kurban tako da je I nagrada veća kod Allaha dž.š.
Što se tiče klanja kurbana na ime mrtvih, nakon što čovjek zakolje kurban za sebe i svoju porodicu, ispravno je da je to dozvoljeno učiniti, sa namjerom udjeljivanja sadake na njihovo ime. Uvaženom učenjaku današnjeg vremena šejhu Bin Bazu, rahimehullah, postavljeno je pitanje o klanju kurbana za mrtve, pa je kazao: ''Ako bi zaklao kurban sa namjerom kurbana, u danima kurbana, za svoga oca, djeda ili nekog drugoga, to nema nikakve smetnje. Također, ako bi zaklao kurban kao vid sadake siromasima, to je dozvoljeno, zato što sadaka koristi mejjitu kao i živome, bez obzira da li se udjeljivalo meso, novac ili hrana. Sve to koristi mejjitu, a i živom čovjeku. Zabilježeno je da je Allahov Poslanik upitan o čovjeku koji udijeli sadaku za svoju umrlu majku, da li ona ima sevap – nagradu za to, pa je kazao: ''Da.'' U hadisu koji je zabilježio imam Muslim spomenuto je da je Poslanik kazao: ''Kada preseli neko od sinova Ademovih, prekinu se njegova djela osim u tri slučaja: trajna sadaka, znanje kojim će se drugi koristiti, ili čestito dijete koje će moliti za njega.'' Što se tiće Kurbanskog mesa za umrle pohvalno je da se u potpunosti podjeli, kako bi zadobili više sevapa.
Molimo Uzvišenog Allaha da nam ukabuli naše ibadete. Amiiin !?